JohanHeinsen/ENO huggingface dataset:
Odense Adresse-Contoirs Efterretninger, 1846-09-22
Norge. Den 8 August have Flere i Strøget mellem Sartorøen, Lerven og Tosøen seet et Søuhyre, der antages at have været en Søorm. Bemeldte Dag, just som Bjørgvin, passerede gjennem Rognefjord, saae Pladsmand Daniel Salomonsen et Uhyre, der kom svømmende fra Rognefjorden i vestlig Direction lige mod hans Opholdsted under Sunds Præstegaard. Hovedet var som en hvelvet Færingsbaad, og bagenfor hævede sig stundom 5, men undertiden kun 3 eller 4 Bugtninger, hvoraf enhver forekom omtrent et Par Favne lang, og Dyrets Fart lignede han med en tom liden Sexærings, roet af 4 raske Karle. Da det var kommet Grønnevigsskjæret paa 2 Riffelskuds Afstand nær, vendte det sig med temmelig Bragen nordefter mod Lundenæsset, og saae han det continuere denne Cours. Seenere omtrent Kl. 11 Formiddag hørte under Daniels Fraværelse hans Kone et temmelig stærkt Brag ude paa Søen, og hun tilligemed 2 smaa Børn blev da vaer et stort Uhyre, af Udseende som ovenanført, stævne nordefter tæt forbi deres Plads med megen Fart, saa at Doningerne sloge op ved Stranden, som om et Dampskib passerede forbi De paastaae ikke at have seet Noget, lig Øine, Finner eller andre fra den afrundede Form fremstikkende Deele, men erklære Dyrets Farve for sortebruun, og at det snart hævede sig temmelig med sine Bugtninger, snart sænkede sig, saa at kun Striben i Vandet vidnede omdet hurtig fremskridende Kæmpelegeme. Samme Formiddag var Drengen Abraham Abrahamsen Hagenæs ude ved Rognefjord, ikke langt fra Lundenæs, for at fiske, og just i Begreb med at kaste en Snøre ud, da han blev vaer omtrent 100 Favne fra sig et Uhyre med stort Hoved som en Færingsbaad og lang Krop, der laae som store Kagger i Bugtninger henover Søen, stævnede henimod Baaden. Greben af Rædsel anstrængte han alle Kræfter for at komme til Land, og da Dyret syntes at forfølge ham, sprang han i Søen ved Stranden, trak Baaden efter sig, befæstede den i Hast og sprang op paa en Bakke, hvorfra han betragtede Søuhyret, der nu havde nærmet sig Landet paa c. 20 Favne og een Gang løftede Hovedet flere Alen over Vandfladen, aabnede sit Gab og heftede sine Øine, store som Tallerkener, paa ham. Men forfærdet kastede han sig ned paa Jorden, og vovede sig ikke hjem før 3 Timer. Dyrets bugtende Gang lignede Aalens og Farven var paa Ryggen fortagtig og stærkt glindsende, men forekom ham ved Bugen hvidagtig stribet. Ogsaa i Bjørnefjord skal efter Rygtet Spor
Odense Adresse-Contoirs Efterretninger, 1846-09-22
Fædrelandet. Blandinger. Odense. men være seet af Flere og have sat Nogle, der antoge sig forfulgte af den, i Forskrækkelse. Meddeleren har ingen Grund til at betvivle ommeldte Mands og Hustrues og Drengen Abrahams Paalidelighed.
Odense Adresse-Contoirs Efterretninger, 1846-09-22
Fædrelandet. Blandinger. Hs. Majestæts 60de Fødselsdag feiredes i Randers med de sædvanlige Høitideligheder; stor Militair= og Borgerparade, Souper, Bal o. s. v. men med mere end almindelig Inderlighed opstege vistnok i Fredags Bønner til den Allerhøiestes Trone om at beskjærne Christian den Ottende og skjænke ham Viisdom og Kraft til at føre Statens Roer i disse høist bevægede Tider.
Odense Adresse-Contoirs Efterretninger, 1846-09-22
J Aalborg bebudedes Hs. Majestæts Fødselsdag i Morgenstunden ved Bataillonens Musik igjennem Gaderne. Paa Torvet var om Formiddagen Militair parade, ved hvilken Commandeuren, Hr. Oberstlieutenant v. Staggemeier, udbragte et Kongen leve!" der af den talrigt forsamlede Mængde besvaredes med et nifoldigt Hurra. Om Aftenen feiredes Dagen ved Fest maaltider i flere Kredse, og ligesom denne Festdag stedse i Danmark har været Vidnet om Hengivenheden og Kjærligheden til Landets Konge, saaledes bærer den sit forøgede Udtryk i den Tid, da alle Folkeønsker, som en usynlig men stærk Magt, leire sig om Tronen og, hvorhen end forskjellige politiske Endemaal føre, ligesom af eet Folkebryst opsende Bønnen og nedbede Alherrens Beskyttelse over Kongens Dage: at disse endnu maae føie Række af Aar til Hans Livs Alder, opretholde Hans utrættede Arbeidslyst, styrke den Scepterets Kraft, der er Nationens Værge, og lette Kronens ansvarfulde Vægt ved stedse fastere at sammenknytte det Tillidens og Kjærlighedens Baand imellem Konge og Folk, der er enhver Regents første Hæder og ethvert oplyst Folks skjønneste Prydelse. - Lignende ere de Følelser, der kredse om den folkeligsindede Kongesøn, som i vor Nærhed festligholder denne Stund, og om Hvem Folket slynger sine tillidsfulde Forhaabningers Krands sammen med alle de inderlige Ønsker, der knytte sig om Kongens Fremtids Dage.
Odense Adresse-Contoirs Efterretninger, 1846-09-22
Ved den slesvigske Forenings Fest i Anledning af Hs. Majestæts Fødselsdag talte Formanden Laurids Skau omtrent saaledes: "Da Hovedstadens jublende Skarer den 3 Decbr. 1839 hilsede Christian den 8de, var det vistnok Glæden over at see en oplyst Fyrste bestige Tronen, Tillid til Oplysningen, som det bedste Sværd i en Fyrstes Haand, og Haabet om, at den Hol dede vilde ikke alene modtage en Kongekrone, men ogsaa forhverve sig en Borgerkrone, ved at give sit trofaste Folk Fuldmyndighedserklæringen, navnlig en fri Forfatning, som han tidligere havde givet et elsket Broderfolk. Men det gik anderledes: Monarken havde i sin Viisdom ikke fundet Folket modent nok til dette Gode, og, hvad der endnu var beklageligere: han stillede Mænd i Spidsen for Hertugdommernes Bestyrelse, hvis politiske Anskuelser syntes at stride mod Principet og Statens Enhed og som ved deres iøinefaldende Høflighed mod Partiets Hovedmænd gav den Tanke Rum i selve Folket, at Statsmagten endog billigede to Stater, en dansk og en slesvigholsteensk. Denne Tanke har Majestæten nu gjort alvorlige Skridt for at tilintetgjøre, og med Glæde have vi og Mangfoldige lykønsket ham i denne Henseende. At der maa bringes Orden i Forholdene, og Statsmagten sættes i Respekt, dette er Noget, vi Alle ere enige om, og min Skaal skal derfor gjelde det ærlige Ønske, at Kongen og hans Raadgivere maae være heldige i at gjennemføre de paabegyndte Reformer, saa at Staten faaer den Eenhed, Soliditet og Holdning, som dens Ælde og Stilling uafviselig fordrer." - Prof. Flor udbragte paa en meget humoristisk Maade en Skaal, for hele Qvindekjønnet: Hustruer, Kjærester, Mødre, Døttre og Søstre. - A. Kloster: For de holsteenske Bønder, som ikke havde ladet sig forvirre og forføre af de slesvig-holsteenske Rænker og Lokkemidler, men ved deres sunde Forstand og ærlige Sind indsaae, at Kongens senere Foretagender tjente til Holsteens og hele Landets Vel, og derfor tilkjendegav dette i en Takadresse, til Allerhøistsamme. Ogsaa tilføiede Hr. Kloster et Leve for den ny Regjerings=Præsident Kammerherre Scheel, der havde begyndt saa vel. - Gaardmand Peter Ravn fra Bramsensgaard fandt, at saa glædeligt det havde været, med Kloster at gjøre et Besøg til deres Brødre og Standsfæller i Holsteen og række dem et ærligt og velmeent Haandslag, saa ønskeligt var det dog, ikke med deres Tanker at forblive i Holsteen, men at vende tilbage til det kjære Hjem og slutte Dagens glade Fest med det Ønske, at de snart sammentraadte Stænderforsamlinger i Slesvig og Viborg vilde gjøre deres Sager saaledes, at vi ved deres Slutning kunde holde et Gilde (Dannevirke.) for dem.
Odense Adresse-Contoirs Efterretninger, 1846-09-22
Fra Thisted skrives under 17de "Jgaar Aftes imellem Kl. 8-9 ankom Hs. Kgl. H. Kronprindsen her til Byen, hvor han ved en ved Jndkjørselen til Byen opreist og med couleurte Lamper oplyst Æresport modtoges og ønskedes velkommen af Byens Communalbestyrelse, han kjørte derpaa under Kanonernes Torden, igjennem det i Gaden paa begge Sider en espalier opstillede Borgerkorps til Hr. Kherre Rosenkrantz's Bopæl, hvor det behagede Høistsamme at afstige, og hvorpaa flere af Byens og Omegnens Embedsmænd og Honoratiores strax efter hans Ankomst stededes til Cour.
Odense Adresse-Contoirs Efterretninger, 1846-09-22
J Anledning af Hs. Kgl. Høiheds Nærværelse var en stor Deel af Byen illumineret og udmærkede sig især et ligeover for Amtsgaarden opreist med couleurte Lamper decoreret Tempel forsynet med Kronprindsens Navnechiffer og den kongelige Krone over. Ved Havnemundingen var et Fartøi henlagt, der var smukt illumineret og oplyst med Lygter og fra det i Havnebasinet beliggende Dampskib Limfjorden" afbrændtes et Fyrværkeri og Raketter stege af og til op i Luften. J Anledning af Hs. Kgl. Høiheds forventede Ankomst havde Directeuren for det sig hersteds for Tiden opholdende Skuespillerselskab foranstaltet en Forestilling, en Prolog var forfattet, og henimod 2000 Mennesker fra Byen og Landet havde indfundet sig i Theatret, i det glade Haab efter 20 Aars Forløb atter at see Danmarks elskede Kronprinds i deres Midte; men Høistsammes sildige Ankomst forhindrede samme. Næste Morgen Kl. 9 afreiste Hs. Kgl. Høihed under Kanonernes Torden og Folkets Hurraraab herfra til Birkelse. Under Prindsens Ophold her behagede Høistsamme at yttre til Repræsentantskabet, at han om halvandet Aar igjen vilde glæde Byen med sin høie Nærværelse og da forblive her i længere Tid."¬
Odense Adresse-Contoirs Efterretninger, 1846-09-22
J Veile A. fortaltes, at en Afdeling af de i Aarhuus garnisonerende Dragoner var den 10 de passeret igjennem Veile til Jtzeboe, og "Aalborg Avis" slutter heraf, at Man synes at forberede de fornødne militaire Forholdsregler til at sikkre sig lovlig Orden i Hertugdømmet." Denne Avisberetning er Aarhuus Avis anmodet om at berigtige saaledes: "Lieutenant G. v. Bau dit af det her garnisonerende 3die Dragon=Reg. afgik den 2de fra Aarhuus med 4 beredne Dragoner og 7 Stamheste af det herværende Regiment, samt omtrent ligesaa mange fra 5te Dragon=Reg, i Randers, for dermed at begive sig til Jtzehoe. J Haderslev vilde et lignende Antal Mandskab og Heste støde til fra Regimentet i Odense. Samtlige disse Stamheste ere bestemte til Complettering af Hestene ved den forestaaende Troppe samling paa Lockstedt Hede, eller for dermed at kunne gjøre Flere beredne. Dette har været den hele Troppeafdeling, som var passeret gjennem Veile den 10 ds.
Odense Adresse-Contoirs Efterretninger, 1846-09-22
Sidste Søndag afbrændte et Huus i Seistrup og et i Holdsted. Huset i Holdsted brændte ved Dagen. Manden var i Arbeide paa Marken og idet Konen vilde gaae over til Naboen seer hun Luen slaaer ud af Taget paa Huset. Hun løb tilbage og ved at redde sine tvende Børn blev hun og det ene af dem saa forbrændt, at de nu begge ere indbragte paa Sygehuset i Ribe. De fattige Folks hele Eiendom brændte, selv Klæderne som Konen og Børnene havde paa Kroppen. (Nibe A.)
Odense Adresse-Contoirs Efterretninger, 1846-09-22
Thisted A. fortæller, at der i Fredags blev fanger en Kronbjort i Liimfjorden udenfor Struer af Skipper B. Petersen af Thisted; den blev nemlig jaget af 2 Ryttere og søgte at redde sig ved Svømning. Den blev bragt levende til en Bonde i Struer.
Odense Adresse-Contoirs Efterretninger, 1846-09-22
Paa Heste- og Qvægmarkedet i Onsdags i Veile vare Priserne følgende: Gode Heste af smuk Skabning betaltes med 120-130 Rbd. Stk., gode stærke Arbeids beste 90100 Rbd. Skjøndt en stor Deel Heste vare paa Markedet, og ikke faa, baade uden- og indenlandske Handlende vare ankomne, var Handelen dog ikke synderlig stor. Extra gode Stude kostede 4550 Rbd. Stk., gode ditto 3040 Rbd., Laars Stude af godt Slags 2628, extra gode Kælvekoer 4050 Rbd., simplere ditto 3035 Rbd., gamle ditto 2226 Rbd., gamle magre 15-20 Rbd., Slagteqvæg 2530 Rbd., enkelte derover. Paa Markedet var en betydelig Mængde saavel Stude som Køer, Handelen gik temmelig rask og mange af begge Slags bleve solgte til Udførsel. Markederne besøgtes af en talløs Mængde Mennesker.
Odense Adresse-Contoirs Efterretninger, 1846-09-22
Odense. Den 19 de, holdt Fyens Stifts patriotiske Selskab sit 3die Qvartalsmøde for indeværende Aar. Det af Kassereren, Justitsraad Bekker, aflagte Regnskab for Aaret 1845, som var bleven revideret af Justitsraad Scholten og Raadmand Brandt, blev at Selskabet decideret. Selskabets Jndtægt havde derefter i 1845 været 3089 Rbd. 61 s. og Udgiften 2049 Rbd. 61 s., saa at der ved Aarets Slutning havdes i Behold 1040 Rbd. - Engmester Feddersen havde efter Selskabets Opfordring indgivet Beretning om, hvorledes den paatænkte Nivellering af Odense Aar lader sig udføre, og vedtog Selskabet hos ham at søge nærmere Oplysning om, hvormeget et Profil-Kort af Vandspeilet tilligemed Angivelse af de Steder hvor Vandet er for lavt samt Antydning af de tilstødende Grundstykker, som kunde have Nytte af Engvandingen, vil koste, hvorimod Man ikke ansaae det fornødent at have noget Profil-Kort af Aaens Bund. Efter Andragende af Lieutenant og Tegnelærer Moe i Odense bevilgede Selskabet ogsaa for tilstundende Vinter til den af ham bestyrede Aften-Tegneskole et Bidrag af 60 Rbd., hvorhos Man vedtog at anmode Skolecommissionen om at de Fripladser, som derfor erholdes, maatte bortgives til Børn i Borger- og Almueskolerne som ere bestemte til en Profession hvortil udfordres Tegning og som kunde antages ogsaa at ville freqventere Tegneskolen efter at de ere confirmerede. Selskabet bestemte sig til ligesom de foregaaende Aar at forskrive det af dets Medlemmer reqvirerede Qvantum rigaisk Hørfrøe. Proprietair Berg til Hunderupgaard anmeldte paa egne og Proprietair Lüders's Vegne, at de efter Selskabets Anmodning havde bortsolgt de det tilhørende tvende Maskiner. De af Committeerne for Dyrskuet og Jndustri-Udstillingen i Anledning af Land mændenes Forsamling i Mai d. A. samt af den af Selskabet nedsatte Committee for Hesteracens Forbedring i Fyen aflagte Regnskaber modtoges til Revision.
Odense Adresse-Contoirs Efterretninger, 1846-09-22
Skibs= og Handels-Efterretninger. Thisted den 17 Septbr. Natten imellem den 15 og 16 ds. indstrandede paa Agger Strand tæt norden for Kanalen det engelske Brig, skib "John Whitel af Sunderland, ført af Capit. Wilson Orwen, bestemt fra Hjemstedet til Petersborg med en Ladning Steenkul. Mandskabet, 9 Mand, er bjerget, men om Ladningen haves endnu ingen bestemt Efterretning. - Til Slette strand her i Amtet er den 16 ds. indbragt til Kysten et norsk Fartøi uden levende Folks Medfølge. Paa Lugebielken stod indbrændt Norsk Eiendom 5 Commercelæster. Paa Skibet forefandtes ingen Skibspapirer, men nogle Bøger (Historier, og Digte) betegnede Ole Knudsen af Fahrsund. - J Løverdags er paa Hjorthdals Strand, i Hanherred, inddrevet en Flaske, hvori laae en Seddel, skrevet i det tydske Sprog, af følgende Jndhold: "Edvard Scheele og Carl Wiggers fra Hameln i det Hannoverske, drevet af Storm, kastet overbord den 8 Juli 1816. Skibet "Columbus, fra Bremen afgaaet fra Bremen den 1 Juli 1816.
Odense Adresse-Contoirs Efterretninger, 1846-09-22
Ind- og udklarerede Skibe ved Odense Toldkammer. Jndgaaede, den 19 Septbr., M. Fischer af Odense, fra Kjøbenhavn, Jagten Johanne Marie med Stykgods; G. Albrechtsen af og fra Tvedestrand, Sluppen Perlen med Trælast; den 21de, N. M. Brandt af Ærøeskjøbing, fra Faxøe, Jagten Anne Christine med Kalksteen; C. F. Andersen af Odense, fra Middelfart, Jagten de fire Sødskende; E. Jensen af Odense, fra Samsøe, Jagten Speculationen med Korn; K. R. Fischer, af Odense, fra Samsøe, Sluppen den unge Hans med Korn; C. Rasmussen af Svendborg, fra Holbech, Jagten Catharina med Byg, den 22de, C. A. Levinsen af Marstal, fra Kjøbenhavn, Jagten Guldborgland, ballastet. Udgaaede: den 21de, H. Gundersen af Arendahl, til Norge, Galeasen Plinius, ballastet; L. Andersen af Østerriisøer, til Norge, Skonnerten Minerva med et Parti Korn og Smør, den 22de, R. M. Gommesen af og til Kjerteminde, Jagten Haabet, ballastet.
Odense Adresse-Contoirs Efterretninger, 1846-09-22
Reisende over Storebelt, fra 17 til 21 Septbr. Fra Fyen til Sielland: Dhrr. Nyland, Bardram, Martin, Lehn og Winther; Etatsraadinde Bagger og Datter; Farver Brandt; Mad. Dichmann, Boesen og Fahnøe, Frue Jørgensen, Jsaachsen og Heegaard; Jfr. Heegaard; Cancellier. Anker Cand. Puggaard; Grevinde Ahlefeldt med Jfr.; Cand. Halversen; Prof. Madvig og Welschou; Pastor Jensen og 2 Døttre, Propriet. Muhle; Cand. Selmer; Dhrr. Graae og Thomsen; Handelsreis. Halle; Grosserer Holm og Kudsk, Fuldm. Hansen; Baron Blixen=Finnecke; Ritmester Brink-Seidelin Lieuten. Bodenhoff og 2 Døttre; Etatsr. Adler med Frue, Jfr. og Tjener; Provst Struer med Datter; Jfr. Hesselberg; Handelsreis. Jensen. Fra Sielland til Fyen: Propriet. Döcker og Kone; Jfrr. Döcker og Olsen; Mad. Valentin, Generalrigscom. Wiborg; Dhrr. Nathansen, Jensen med Kone, Faber, Schönberg, Scherbech og Sessevalle: Gross. Gruth, Pastor Kragh og Kone; Frøken Schöller; Pastor Rützou; Gartner Møller; Kjøbmd. Meyer; Postf. Bertel; Grev Holck med Tjener: Brændevbr. Petersen; Gross. Petersen; Handelsmd. Sillo; Blikkenslager, Pelck; Jfr. Nissen; Skomagerne Petersen, Dragsted, Jørgensen, Bom, Gregersen, Mouritzen og Holbek; Hr. Wolff og 2 Børn; Hestehdl. O. Jensen; Handelsfuldm. Hansen, Malerm. Dahl og Søn; Slagter Sland; Pastor Hempel og Kone; Mad. Friis og Christensen, Procur. Boesgaard; Cancellier. Haastrup; Mad. Lind; Lieuten. Bodenhoff og Datter; Hr. Dat og Kone; Hestehdl. Jørgensen; Hr. Birchmann med Familie, Propriet. Hasle med Familie, Kjøbmd. Rasmussen; Handskemager Petersen.
Odense Adresse-Contoirs Efterretninger, 1846-09-22
Kjøbenhavns Torvepriser den 19 Septbr. 1816. Hvede. 7 Rd. 6 s. a 10 R. - s. Ærter. 6 R. - s. a 7 R. 18 s. Rug (ny) 6 Rd. 18 s. - Rd. 64 s. Flesk, røget 2. 6 s. 3. - s. Byg, 2rad. 4 Rd. 6 Rd. - s. Flesk, grøns. 1 R. 80. 2 R. 16 s. Byg, Grad. 4 Rd. 32 s. - 4 Rd. 80. Smør, Pd. 1 Mk. 10 s. - M. 14 s. Havre..... 3 Rd. 32 s. 3 Rd. 80s. Æg, Snees. 1 Mk. 8 s. - M. 10 s. Smør, Fjerdingen 14 Rbd. 5 Mk. - s. a 15 Rbd. 3 Mk. - s.
Odense Adresse-Contoirs Efterretninger, 1846-09-22
Kjøbenhavns Havnepriser den 19 Septbr. 1846. Hvede sjell. 8 Rd. 18. 49 R. 18. Rug, holst. Rd. - s.; R. - s. dito, loll. Rd. - s. - R. - s. Byg, 2-rad. 4 Rd. 72 s. 5 R. - s. dito, langel. Rd. - s. - R. - s. Byg, 6rad. Rd. - s. R. - s. dito, holst. Rd. - s. N. - s. Havre...... 3 Rd. 48 s. 3, 80. Rug f. Prov. 6 Rd. 61. 7 R. 48, Erter. Rd. - s. R. - s. Rug, østers. Rd. - s. - R. - s. Raps. Rd. - s. - R. - s.
Odense Adresse-Contoirs Efterretninger, 1846-09-22
Dødsfald. Toldassistent S. E. Bayer, 63 Aar, og Bogtrykker Jacob Behrend, 43 Aar, Begge i Kbhavn; J. Schmedes, f. Göthgens, i Assendrup, 43 Aar; S. Herløv, f. Lange, i Særsløv, forhenv. Toldbet. S. F. Lystager, i Stubbekjøbing, 48 Aar; forhenv. Fuldmægtig paa Hjørring Amtstue, J. A. Steenfeldt, paa Kronholm, 71 Aar; Propriet. P. Kjerulf, til Haverslevgaard; Pastor C. Ehlers, i Laurberg, Præstegaard, 53 Aar; B. Gade, f. Thim, i Randers, 52 Aar; C. Brandt, f. Haasum, paa Østergaard (Enke efter Pastor Brandt til Gamtofte) i Fyen; Bager Gjerndrup, i Skanderborg, 56 Aar.
Odense Adresse-Contoirs Efterretninger, 1846-09-22
AVERTISSEMENTS. Fredagen den 18 d. M. bortkaldte Livets Herre fra Alderdommens Lidelser til Evighedens Fred og Glæde vor kjære Fader, Amtsprovst H. P. L. Lund, forhen Sognepræst for Rudkjøbing og Skrøbeløv Menigheder, i en Alder af 77 Aar. Dette tilmeldes herved fraværende Slægt og Venner af hans sørgende Børn. Rudkjøbing den 20 Septbr. 18446.
Odense Adresse-Contoirs Efterretninger, 1846-09-22
Med dybeste Veemodighed meddele vi Familie og Venner det sørgelige Budskab, at vor elskelige Datter Ane Barbara, 18 Aar gammel, den 14 dennes ved en blid og rolig Død blev os berøvet. Hun modtages i de Saliges Boliger af tvende forud hengangne Brødre; men os træffer Savnet haardt, og tilligemed os træffer det hendes kjærlige Tante og Onkel, hos hvem hun i 14 Aar har nydt den kjærligste og omhyggeligste Opdragelse, hvorfor Gud lønne dem! Middelfart den 16 Septbr. 1846. H. J. Møller. Sørine Møller, fød Hansen.
Odense Adresse-Contoirs Efterretninger, 1846-09-22
At Kjøbmand Ludvig Walter her af Staden, under sit Ophold i Kjøbenhavn paa en Forretningsreise, den 7 ds., efter faa Timers Sygdom, ved Døden er afgaaet, er det sørgelige Budskab, jeg, som hans mangeaarige Ven og Compagnon, herved bringer hans mange fraværende Venner og Bekjendte.
Odense Adresse-Contoirs Efterretninger, 1846-09-22
Lübeck den 10 Septbr. 1846. Adolph Fr. Nat. Nylig er udkommet.
Odense Adresse-Contoirs Efterretninger, 1846-09-22
Om Agerdyrknings=Jnstituter og deres Organisation. N. C. Hofmann (Bang). Skriftet, der er tilegnet Hs. Majestæt Kongen, faaes heftet for 24 s. i alle Boglader, og i Odense hos Forlæggeren den Hempelske Boghandel.
Odense Adresse-Contoirs Efterretninger, 1846-09-22
J den Hempelske Boghandel faaes: Samlede Noveller af A. Oehlenschlager, 7 Mk. 8 s. - Axel, et romantisk Digt af Tegner, med Oversættelse af Boye, 4de Oplag. 24 s. - Perspectivkassen i 12 billeder, med Text af Holting, 32 s. - Den simpleste og letteste Maade at fordoble Bistader uden at lade Bierne sværme, samt et Anhang om SkovBirøgten, af Hanson. 40 s. - Rennes Skoven af Paul Feval. 2 Dele, 10 Mk. 4 s. - Der deutsche Pilger durch die Welt. Volkscalender 1817. 4 Mk. 8 s. - Om Handelskibes Construction, af Sommerfeldt. 17 Mk. - Confirmationstaler, helligede dem for hvem de ere holdte af Pastor Graae, 2 Mk. Tro, Overtro og Vantro i dens Forhold til Fornuft og Forstand samt til hinanden indbyrdes, af Magnus Ciriksson, 3 Mk.
Odense Adresse-Contoirs Efterretninger, 1846-09-22
- Om Baptister og Barnedaab m. m. af M. Eiriksson, nedsat Priis 1 Rbd. 8 s. - Extractsamling af Straffebestemmelser, som almindeligst komme til Anvendelse ved Tolden og Consumtionen, af Bayer. 1 Mk. 4 s. - Theater-Repertoire, Nr. 160, Den gale Dag eller Figaros Bryllup, 2 Mk. 12 s. - Handbuch der deutschen und französischen Conversationssprache v. Cour ster. 1 Rbd. – Das Buch für Winterabende, Volkscalender, und Volksbuch für 1847, v. Honak, Mit Lithographien und Holzschnitten, 3 Mk. - Methodischer Handatlas für das wissenschaftliche Studium der Erdkunde, bearbeitet v. Sydow. 2te Aufl. 1ste Lirg. 9 Mk. Suskription modtages paa Almindelig dansk Landbotidende. Organ for landoeconomiske og almene Landbo-Jnteresser. Ugentlig udkommer et Nummer. Qvartalet 4 Mk.
Odense Adresse-Contoirs Efterretninger, 1846-09-22
Jllustrirte Zeitung. Hver Uge udgaaer et Nummer. Abonnementsprisen er 3 Rbd.
Odense Adresse-Contoirs Efterretninger, 1846-09-22
Qvartalet. Dersom Veiret tillader det, brændes Humleranker og Grønt ved Ruggaard i denne Uge.
Odense Adresse-Contoirs Efterretninger, 1846-09-22
Da jeg nu 2den Gang med stor Ubehagelighed har erfaret, at egennyttige Fruentimmere have fordristet sig til, uden mine Døttres Forlangende, at indkjøbe Varer paa deres Vegne, endog for flere Rbdlr., saa finder jeg mig, paa Grund heraf, forpligtet til, indstændig at bede Dhrr. Handlende i Odense, at de for Fremtiden ikke udlevere deres Varer til saadanne Fruentimmere, som angive at skulle kjøbe paa mine Døttres Vegne, førend de see min egenhændige Skrivelse, forsynet med mit Navn og Segl. - Jmidlertid var det ønskeligt, om slige stolte Fruentimmere maatte for deres ulovlige Handlinger blive of Lind, fentlig afstraffede, til Advarsel for Andre. Skolelærer i Wigerslef.
Odense Adresse-Contoirs Efterretninger, 1846-09-22
For omtrent 3 Uger siden er fra Undertegnedes Baadlere, her under Fæng borttaget eller bortdrevet en FyrretræesSkibsjolle, som var tjæret overalt, med Ringbolter for og agter, samt med løse Bundkjelle og Langremme. Hvo, som maatte kunne tilveiebringe eller give paalidelig Oplysning om denne Jolle - der endvidere er kjendelig derpaa, at den ikke har den bedste Skabelon fortil - bedes dermed at henvende sig til mig, som derfor udbetaler en passende Douceur. Fæng pr. Middelfart den 12 Septbr. 1816. Hans Jørgensen, Fisker.
Odense Adresse-Contoirs Efterretninger, 1846-09-22
En dannet Pige, som er kjendt baade med den fine og simple Madlavning, samt kan bestyre et Meierie, ønsker sig en Plads til 1 Novbr., helst paa Landet. Paa Lønnen sees ikke saameget som paa en kjærlig og blid Omgang. Herpaa Reflecterende bedes snarest muligt indsende Billet mærket, Haab paa Adressecontoiret.
Odense Adresse-Contoirs Efterretninger, 1846-09-22
En duelig Meieribestyrer ønsker sig til førstkommende Mai 1846 et Meieri i Forpagtning. Adressecontoiret anviser den Søgende.
Odense Adresse-Contoirs Efterretninger, 1846-09-22
Af Fyens Stifts patriotiske Selskabs Midler kunne i Decbr. Termin d. A., mod anordningsmæssig Sikkerhed, faaes 3 til 400 Rbd. til Laans, naar man derom i Tide henvender sig til Selskabets Formand, Justitsraad Wegener.